У канцы XIX стагоддзя на другім беразе Замкавага става размяшчаўся іпадром. У 1898 годзе Радзівілы вырашылі пашырыць паркавы ансамбль, і на поўдзень ад Марысінага зявіўся Англійскі парк. Вялікую частку парка займаў газон, а нешматлікія дрэвы ў цэнтральнай частцы былі высаджаныя ў шахматным парадку. Межы парка з трох бакоў, за выключэннем берага сажалкі, былі абсаджаны дрэвамі. Дзякуючы гэтай адкрытай прасторы і цудоўных відаў на палац, Англійскі парк стаў ўлюбёным месцам для конных прагулак княжацкай сямі і яе гасцей.Паміж Марысіным і Англійскім паркамі размяшчаецца жывапісная дарога, што вядзе ад дамбы да выхаду з парку. Да сённяшняга дня практычна ў нязменным выглядзе захаваліся ўязная брама і вартоўня. Па абодва бакі ад брамы ўзвышаюцца велічныя дрэвы. Каля брамы i вартоўні праходзіць дубовая алея.